nibzard/narodne-novine-full-text-markdown huggingface dataset:
### NN 97/2023 (25.8.2023.), Odluka o izmjenama i dopunama Odluke o razvrstavanju javnih cesta

MINISTARSTVO MORA, PROMETA I INFRASTRUKTURE

1444

Na temelju članka 7. stavka 2. Zakona o cestama (»Narodne novine«, broj 84/11, 22/13, 54/13, 148/13, 92/14, 110/19, 144/21, 114/22 i 04/23) i Uredbe o mjerilima za razvrstavanje javnih cesta (»Narodne novine«, broj 34/12), ministar mora, prometa i infrastrukture donosi

ODLUKU

O IZMJENAMA I DOPUNAMA ODLUKE O RAZVRSTAVANJU JAVNIH CESTA

I.

U Odluci o razvrstavanju javnih cesta (»Narodne novine«, broj 59/23, 64/23 i 71/23) u točki III. u popisu državnih cesta mijenja se podatak o ukupnim kilometrima državnih cesta, dodaju se nove državne ceste oznake DC550 i DC551, a za državne ceste oznake DC1, DC3, DC22 i DC24 mijenja se trasa, opis i/ili duljina ceste, tako da glase:

|  |  |  |  |
| --- | --- | --- | --- |
| Oznaka državne ceste | | Opis ceste | Duljina (km) |
| DC | 1 | Gornji Macelj (A2) – Krapina – Ivanec Bistranski (A2) – Zagreb (A1) – Karlovac – Gračac – Knin – Sinj – Split (D8) | 418,738 |
| DC | 3 | Goričan (GP Goričan (granica RH/Mađarska) – A4) – Hodošan (A4) – Čakovec – Varaždin – Breznički Hum – Popovec (A1) – Karlovac (D1) – Rijeka (D8) | 221,647 |
| DC | 22 | Možđenec (D3) – Križevci – Sveti Ivan Žabno (D28) | 41,868 |
| DC | 24 | Zlatar-Bistrica (D29) – Konjščina – Budinšćina – Grana (D3/Ž2269) – Možđenec (D22) – Varaždinske Toplice – Ludbreg (D2) | 60,408 |
| DC | 550 | Beli Manastir (D517 – D7) | 3,254 |
| DC | 551 | Prgomet (D58/Ž6091 – A1) | 1,458 |
|  | | Ukupno kilometara državnih cesta: | 7.402,823 |

II.

U točki IV. u popisu županijskih cesta mijenja se podatak o ukupnim kilometrima županijskih cesta, dodaje se nova županijska cesta oznake ŽC2269, a za županijske ceste oznake ŽC2050, ŽC2109, ŽC2136 i ŽC6112 mijenja se opis i/ili duljina ceste, tako da glase:

|  |  |  |  |
| --- | --- | --- | --- |
| Oznaka županijske ceste | | Opis ceste | Duljina (km) |
| ŽC | 2050 | A.G. Grada Varaždina (Poljana Biškupečka) – Beretinec – Beletinec – Novi Marof (Ž2269) | 17,003 |
| ŽC | 2109 | Presečno (D3) – Orehovec – Hrastovec Toplički (D24) | 7,380 |
| ŽC | 2136 | Novi Marof (Ž2269) – Ključ – Možđenec (D24) | 4,556 |
| ŽC | 2269 | Presečno (D3) – Grana (D24) | 4,419 |
| ŽC | 6112 | Kladnjice (Ž6098) – Prgomet (D551) | 14,753 |
|  | | Ukupno kilometara županijskih cesta: | 9.378,234 |

III.

U točki V. u popisu lokalnih cesta mijenja se podatak o ukupnim kilometrima lokalnih cesta, a za lokalne ceste oznake LC25128, LC25131 i LC25222 mijenja se opis i/ili duljina ceste, tako da glase:

|  |  |  |  |
| --- | --- | --- | --- |
| Oznaka lokalne ceste | | Opis ceste | Duljina (km) |
| LC | 25128 | Remetinec (Ž2050) – Novi Marof (Ž2269) | 1,819 |
| LC | 25131 | Remetinec (Ž2050) – Novi Marof (Ž2269) | 0,679 |
| LC | 25222 | Novi Marof (D3) – Oštrice (Ž2109) | 0,639 |
|  | | Ukupno kilometara lokalnih cesta: | 8.452,382 |

IV.

Ova Odluka stupa na snagu danom objave u »Narodnim novinama«.

Klasa: 340-03/22-02/35
 Urbroj: 530-08-1-1-23-10
 Zagreb, 21. kolovoza 2023.

Ministar
 Oleg Butković, v. r.
### NN 97/2023 (25.8.2023.), Odluka o donošenju Akcijskog plana održavanja i izgradnje šumskih prometnica na području primorske Hrvatske za razdoblje do 2025. godine

VLADA REPUBLIKE HRVATSKE

1442

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 24. kolovoza 2023. donijela

ODLUKU

O DONOŠENJU AKCIJSKOG PLANA ODRŽAVANJA I IZGRADNJE ŠUMSKIH PROMETNICA NA PODRUČJU PRIMORSKE HRVATSKE ZA RAZDOBLJE DO 2025. GODINE

I.

Donosi se Akcijski plan održavanja i izgradnje šumskih prometnica na području primorske Hrvatske za razdoblje do 2025. godine (u daljnjem tekstu: Akcijski plan), u tekstu koji je Vladi Republike Hrvatske dostavilo Ministarstvo poljoprivrede aktom, klasa: 321-01/23-01/32, urbroj: 525-10/626-23-19, od 21. srpnja 2023.

II.

Zadužuje se Ministarstvo poljoprivrede da redovito prati provedbu Akcijskog plana te Vladi Republike Hrvatske jednom godišnje, a po potrebi i češće, podnosi Izvješće o provedbi, uz prijedlog eventualnih izmjena i dopuna Akcijskog plana.

III.

Zadužuje se Ministarstvo poljoprivrede da o ovoj Odluci izvijesti javnog šumoposjednika Hrvatske šume d.o.o. te da Akcijski plan objavi na svojoj mrežnoj stranici.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/60

Urbroj: 50301-05/14-23-3

Zagreb, 24. kolovoza 2023.

Predsjednik
 mr. sc. Andrej Plenković, v. r.
### NN 97/2023 (25.8.2023.), Odluka o donošenju Nacionalnog plana razvoja održivog turizma do 2027. godine i Akcijskog plana za provedbu Nacionalnog plana razvoja održivog turizma za razdoblje do 2025. godine

VLADA REPUBLIKE HRVATSKE

1441

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 12. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17. i 151/22.), Vlada Republike Hrvatske je na sjednici održanoj 24. kolovoza 2023. donijela

ODLUKU

O DONOŠENJU NACIONALNOG PLANA RAZVOJA ODRŽIVOG TURIZMA DO 2027. GODINE I AKCIJSKOG PLANA ZA PROVEDBU NACIONALNOG PLANA RAZVOJA ODRŽIVOG TURIZMA ZA RAZDOBLJE DO 2025. GODINE

I.

Donosi se Nacionalni plan razvoja održivog turizma do 2027. godine (u daljnjem tekstu: Nacionalni plan) i Akcijski plan za provedbu Nacionalnog plana razvoja održivog turizma za razdoblje do 2025. godine (u daljnjem tekstu: Akcijski plan), u tekstu koji je Vladi Republike Hrvatske dostavilo Ministarstvo turizma i sporta aktom, klasa: 001-02/20-01/2, urbroj: 529-03-01-01-01/2-23-148, od 27. srpnja 2023.

II.

Zadužuje se Ministarstvo turizma i sporta da o ovoj Odluci izvijesti nadležna tijela, nositelje mjera i aktivnosti iz Nacionalnog plana i Akcijskog plana.

III.

Zadužuje se Ministarstvo turizma i sporta da Nacionalni plan i Akcijski plan objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/239

Urbroj: 50301-05/20-23-2

Zagreb, 24. kolovoza 2023.

Predsjednik
 mr. sc. Andrej Plenković, v. r.
### NN 98/2023 (28.8.2023.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

1453

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 28. kolovoza 2023. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 156/22., 1/23., 10/23., 22/23., 37/23., 46/23., 56/23., 71/23., 79/23., 88/23. i 94/23.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 456,00 EUR/1000 l

– Dizelsko gorivo 383,00 EUR/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 12. rujna 2023.

Članak 3.

Ova Uredba objavit će se u »Narodnim novinama«, a stupa na snagu 29. kolovoza 2023.

Klasa: 022-03/23-03/68
 Urbroj: 50301-05/16-23-2
 Zagreb, 28. kolovoza 2023.

Predsjednik
 mr. sc. Andrej Plenković, v. r.
### NN 99/2023 (29.8.2023.), Pravilnik o izmjeni i dopuni Pravilnika o obliku, sadržaju i načinu postavljanja propisanih oznaka i signalizacije na graničnom prijelazu

Ministarstvo unutarnjih poslova

1458

Na temelju članka 13. stavka 4. Zakona o nadzoru državne granice (»Narodne novine«, broj: 83/13, 27/16, 114/22 i 151/22), ministar unutarnjih poslova, uz prethodno mišljenje ministra financija, donosi

PRAVILNIK

O IZMJENI I DOPUNI PRAVILNIKA O OBLIKU, SADRŽAJU I NAČINU POSTAVLJANJA PROPISANIH OZNAKA I SIGNALIZACIJE NA GRANIČNOM PRIJELAZU

Članak 1.

U Pravilniku o obliku, sadržaju i načinu postavljanja propisanih oznaka i signalizacije na graničnom prijelazu (»Narodne novine«, broj: 93/13) u članku 12. stavak 3. mijenja se i glasi:

»Obavijesna ploča iz stavka 1. ovoga članka, koja se postavlja na vanjskoj granici, veličine je 400 x 600 mm, bijele je boje s crveno-bijelo-plavim rubom širine 10 mm, u gornjem dijelu obavijesne ploče je simbol zabrane prometa vozila i osoba veličine 150 mm, u sredini se nalazi grb Republike Hrvatske veličine 150 mm, a ispod natpis: »DRŽAVNA GRANICA«, visine slova 45 mm.«.

Iza stavka 3. dodaje se stavak 4. koji glasi:

»Obavijesna ploča iz stavka 1. ovoga članka, koja se postavlja na unutarnjim granicama, veličine je 400×600 mm, bijele je boje s crveno-bijelo-plavim rubom širine 10 mm, u sredini se nalazi grb Republike Hrvatske veličine 150 mm, a ispod natpis: »DRŽAVNA GRANICA«, visine slova 45 mm.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/23-01/113
 Urbroj: 511-01-152-23-17
 Zagreb, 21. kolovoza 2023.

Ministar
 dr. sc. Davor Božinović, v. r.
### NN 100/2023 (30.8.2023.), Odluka o prestanku važenja Odluke o uspostavi prekogranične interoperabilnosti mobilne aplikacije za obavještavanje korisnika o izloženosti COVID-19 u svrhu javnozdravstvenog interesa praćenja i suzbijanja zaraznih bolesti

Ministarstvo zdravstva

1466

Na temelju članka 47. stavka 2. točke 12. Zakona o zaštiti pučanstva od zaraznih bolesti (»Narodne novine«, br. 79/07, 113/08, 43/09, 130/07, 114/18, 47/20, 134/20 i 143/21), ministar zdravstva donosi

ODLUKU

O PRESTANKU VAŽENJA ODLUKE O USPOSTAVI PREKOGRANIČNE INTEROPERABILNOSTI MOBILNE APLIKACIJE ZA OBAVJEŠTAVANJE KORISNIKA O IZLOŽENOSTI COVID-19 U SVRHU JAVNOZDRAVSTVENOG INTERESA PRAĆENJA I SUZBIJANJA ZARAZNIH BOLESTI

I.

Danom stupanja na snagu ove Odluke prestaje važiti Odluka o uspostavi prekogranične interoperabilnosti mobilne aplikacije za obavještavanje korisnika o izloženosti COVID-19 u svrhu javnozdravstvenog interesa praćenja i suzbijanja zaraznih bolesti klasa: 501-01/20-01/21, urbroj: 534-02-1-2/2-20-02 od 9. studenoga 2020. godine (»Narodne novine«, broj 125/20).

II.

Ova Odluka stupa na snagu prvoga dana od dana objave u »Narodnim novinama«.

Klasa: 501-01/23-01/05
 Urbroj: 534-07-1-1/8-23-2
 Zagreb, 10. srpnja 2023.

Ministar
 izv. prof. dr. sc. Vili Beroš, dr. med., v. r.
### NN 100/2023 (30.8.2023.), Rješenje o imenovanju ravnatelja Zavoda za sigurnost informacijskih sustava

Vlada Republike Hrvatske

1461

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 15. stavka 1. Zakona o sigurnosno-obavještajnom sustavu Republike Hrvatske (»Narodne novine«, br. 79/06. i 105/06. – ispravak), Vlada Republike Hrvatske je na sjednici održanoj 24. kolovoza 2023. donijela

RJEŠENJE

O IMENOVANJU RAVNATELJA ZAVODA ZA SIGURNOST INFORMACIJSKIH SUSTAVA

Imenuje se PREDRAG BOŽINOVIĆ ravnateljem Zavoda za sigurnost informacijskih sustava, s danom 11. rujna 2023.

Klasa: UP/I 080-02/23-01/58

Urbroj: 50301-15/07-23-01

Zagreb, 24. kolovoza 2023.

Predsjednik
 mr. sc. Andrej Plenković, v. r.
### NN 100/2023 (30.8.2023.), Odluka o proširenju primjene Kolektivnog ugovora o izmjenama i dopunama Kolektivnog ugovora za graditeljstvo (od 25. rujna 2015. godine) – šeste izmjene i dopune

Ministarstvo rada, mirovinskoga sustava, obitelji i socijalne politike

1464

Na temelju članka 203. stavka 1. Zakona o radu (»Narodne novine«, broj 93/14, 127/17, 98/19, 151/22, 64/23 – Odluka Ustavnog suda) ministar nadležan za rad donosi

ODLUKU

O PROŠIRENJU PRIMJENE KOLEKTIVNOG UGOVORA O IZMJENAMA I DOPUNAMA KOLEKTIVNOG UGOVORA ZA GRADITELJSTVO (od 25. rujna 2015. godine) – ŠESTE IZMJENE I DOPUNE

I.

Primjena Kolektivnog ugovora o izmjenama i dopunama Kolektivnog ugovora za graditeljstvo (od 25. rujna 2015. godine) – šeste izmjene i dopune (»Narodne novine«, broj 94/23) zaključenog 20. srpnja 2023. proširuje se na sve poslodavce i radnike u Republici Hrvatskoj u djelatnosti građevinarstva područje F, Nacionalne klasifikacije djelatnosti 2007. – NKD 2007. (»Narodne novine«, broj 58/07).

II.

Ova Odluka stupa na snagu 1. rujna 2023. i objavit će se u »Narodnim novinama«.

Klasa: 152-02/23-01/10

Urbroj: 524-03-02-01/4-23-4

Zagreb, 16. kolovoza 2023.

Ministar
 Marin Piletić, v. r.
### NN 101/2023 (1.9.2023.), Ispravak Popisa lijekova s utvrđenom najvišom dozvoljenom cijenom na veliko u postupku godišnjeg izračuna u 2023. godini

Agencija za lijekove i medicinske proizvode

1475

Nakon objave Popisa lijekova s utvrđenom najvišom dozvoljenom cijenom na veliko u postupku godišnjeg izračuna u 2023. godini u »Narodnim novinama«, broj 57/23 od 29. svibnja 2023. godine utvrđena je greška te se daje

ISPRAVAK

POPISA LIJEKOVA S UTVRĐENOM NAJVIŠOM DOZVOLJENOM CIJENOM NA VELIKO U POSTUPKU GODIŠNJEG IZRAČUNA U 2023. GODINI

U Popisu lijekova s utvrđenom najvišom dozvoljenom cijenom na veliko u postupku godišnjeg izračuna u 2023. godini (»Narodne novine«, broj 57/23) ispravlja se najviša dozvoljena cijena za lijek SmofKabiven extra Nitrogen, emulzija za infuziju, 4 vrećice s 2025 ml otopine, u kutiji na način da isti sada glasi:

|  |  |  |  |  |  |  |
| --- | --- | --- | --- | --- | --- | --- |
| Naziv lijeka i pakiranje | Djelatna tvar | ATK | Broj odobrenja pakiranja | Nositelj  odobrenja | Najviša dozvoljena cijena  (1 EUR=7,53450 HRK) | Napomena |
| SmofKabiven extra Nitrogen, emulzija za infuziju, 4 vrećice s 2025 ml otopine, u kutiji | alanin; arginin; kalcijev klorid dihidrat; glukoza hidrat; glicin; histidin; izoleucin; leucin; lizinacetat; magnezijev sulfat heptahidrat; metionin; maslinovo ulje, rafinirano; fenilalanin; kalijev klorid; prolin; serin; natrijev acetat trihidrat; natrijev glicerofosfat; sojino ulje, rafinirano; taurin; treonin; trigliceridi, srednje duljine lanca; triptofan; tirozin; valin; cinkov sulfat heptahidrat; riblje ulje, obogaćeno omega-3 kiselinama | B05BA10 | HR-H-769632293-08 | Fresenius Kabi  d.o.o. | 355,33 EUR |  |

Klasa: 530-02/23-07/03

Urbroj: 381-13-10/357-23-430

Zagreb, 31. kolovoza 2023.

Ravnatelj
 prof. dr. sc. Siniša Tomić, v. r.
### NN 101/2023 (1.9.2023.), Rješenje o raspuštanju Gradskog vijeća Grada Orahovice

VLADA REPUBLIKE HRVATSKE

1471

Na temelju članka 84. stavka 1. točke 5. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 31. kolovoza 2023. donijela

RJEŠENJE

O RASPUŠTANJU GRADSKOG VIJEĆA
 GRADA ORAHOVICE

I.

Raspušta se Gradsko vijeće Grada Orahovice, a članovima Gradskog vijeća prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Gradu Orahovici za obavljanje poslova iz nadležnosti Gradskog vijeća Grada Orahovice.

III.

Povjerenik Vlade Republike Hrvatske preuzima sve ovlasti Gradskog vijeća Grada Orahovice.

IV.

Sredstva za rad povjerenika Vlade Republike Hrvatske osiguravaju se u proračunu Grada Orahovice.

V.

Ovo Rješenje stupa na snagu danom objave u »Narodnim novinama«.

Klasa: 022-03/23-09/06
 Urbroj: 50301-21/22-23-2
 Zagreb, 31. kolovoza 2023.

Predsjednik
 mr. sc. Andrej Plenković, v. r.
### NN 101/2023 (1.9.2023.), Uredba o dopuni Zakona o šumama

VLADA REPUBLIKE HRVATSKE

1469

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 149/22.), Vlada Republike Hrvatske je na sjednici održanoj 31. kolovoza 2023. donijela

UREDBU

O DOPUNI ZAKONA O ŠUMAMA

Članak 1.

U Zakonu o šumama (»Narodne novine«, br. 68/18., 115/18., 98/19., 32/20. i 145/20.), u članku 23. iza stavka 2. dodaje se novi stavak 3. koji glasi:

»(3) Iznimno od stavka 1. ovoga članka ministar može u slučaju pojave prirodne nepogode, donijeti naredbu kojom se zabranjuje provođenje pojedinih radova gospodarenja šumama određenih šumskogospodarskim planovima, u skladu s načelima održivog gospodarenja šumama.«.

Dosadašnji stavak 3. postaje stavak 4.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/23-44/03
 Urbroj: 50301-05/31-23-2
 Zagreb, 31. kolovoza 2023.

Predsjednik
 mr. sc. Andrej Plenković, v. r.
### NN 101/2023 (1.9.2023.), Uredba o izmjeni Zakona o predškolskom odgoju i obrazovanju

Vlada Republike Hrvatske

1468

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 149/22.), Vlada Republike Hrvatske je na sjednici održanoj 31. kolovoza 2023. donijela

UREDBU

O IZMJENI ZAKONA O PREDŠKOLSKOM ODGOJU I OBRAZOVANJU

Članak 1.

U Zakonu o predškolskom odgoju i obrazovanju (»Narodne novine«, br. 10/97., 107/07., 94/13., 98/19. i 57/22.), u članku 50.a stavku 2. riječi: »čiji je osnivač jedinica« zamjenjuju se riječima: »koja se doznačavaju jedinicama«.

U stavku 3. iza riječi: »svaku« dodaje se riječ: »pedagošku«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/23-44/02
 Urbroj: 50301-04/25-23-2
 Zagreb, 31. kolovoza 2023.

Predsjednik
 mr. sc. Andrej Plenković, v. r.
### NN 103/2023 (6.9.2023.), Plan prijma u državnu službu u Ured Pravobraniteljice za ravnopravnost spolova za 2023.

PRAVOBRANITELJICA ZA RAVNOPRAVNOST SPOLOVA

1481

Na temelju članka 43. stavka 2. točke c. Zakona o državnim službenicima (»Narodne novine« broj 92/05., 140/05., 142/06., 77/07., 107/07., 27/08., 34/11., 49/11., 150/11., 34/12., 49/12., 37/13., 38/13., 1/15., 138/15., 61/17., 70/19., 98/19. i 141/22.), a sukladno Državnom proračunu Republike Hrvatske za 2023. (»Narodne novine« broj 145/22.) Pravobraniteljica za ravnopravnost spolova utvrđuje

PLAN

PRIJMA U DRŽAVNU SLUŽBU U URED PRAVOBRANITELJICE ZA RAVNOPRAVNOST SPOLOVA ZA 2023.

Članak 1.

Ovim Planom prijma u državnu službu (u daljnjem tekstu: Plan) utvrđuje se prijam državnih službenika/ca u Ured Pravobraniteljice za ravnopravnost spolova za 2023.

Članak 2.

Utvrđuje se da je Pravilnikom o unutarnjem redu Ureda Pravobraniteljice za ravnopravnost spolova predviđeno zapošljavanje ukupno 14 državnih službenika/ca, a zaposleno je 11 državnih službenika/ca.

Članak 3.

U Uredu Pravobraniteljice za ravnopravnost spolova u 2023., sukladno predviđenim financijskim sredstvima u Državnom proračunu Republike Hrvatske za 2023. te suglasnosti Ministarstva financija, klasa: 100-01/23-01/7, urbroj: 513-05-01-23-3 od 21. srpnja 2023. godine, planira se prijam:

– 1 (jedan) službenika/ce na neodređeno vrijeme sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem.

Na temelju ovog Plana slobodno radno mjesto iz stavka jedan ovog članka popunit će se putem javnog natječaja, internog oglasa, napredovanja ili premještaja.

Članak 4.

Plan stupa na snagu danom donošenja, a objavljuje se u »Narodnim novinama« i na web-stranicama Pravobraniteljice za ravnopravnost spolova i Ministarstva pravosuđa i uprave.

Ev. broj: PRS-12-01/23-07
 Urbroj: 08-23-04
 Zagreb, 26. srpnja 2023.

Pravobraniteljica
 za ravnopravnost spolova
 Višnja Ljubičić, dipl. iur., v. r.
### NN 103/2023 (6.9.2023.), Odluka o visini naknade za stanovanje

Ministarstvo obrane

1478

Na temelju članka 133. stavka 16. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16, 30/18 i 125/19) donosim

ODLUKU

O VISINI NAKNADE ZA STANOVANJE

I.

Ovom Odlukom određuje se visina naknade za stanovanje za djelatne vojne osobe.

II.

Visina naknade za stanovanje određuje se prema mjestu službe, a iznosi:

– Brijuni, Buševec, Divulje, Dubrovnik, Dugi Otok, Dugo Selo, Kozjak, Kravarsko, Kupari, Lastovo, Lučko, Mali Lošinj, Mljet, Molunat, Orebić, Osijek, Pelješac – Rota, Pelješac – Sveti Ilija, Ploče, Podvornica, Pula, Rakitje, Rijeka, Savudrija, Split, Sveta Nedelja, Šibenik, Velika Buna, Velika Gorica, Velika Gorica – Pleso, Vis, Zadar, Zagreb, Zagreb – Sljeme, Zemunik Donji, Žirje, Žrnovnica – 480,00 eura neto

– Benkovac, Bjelovar, Daruvar, Delnice, Doljani, Đakovo, Gašinci, Karlovac, Knin, Križevci, Našice, Požega, Požega – Papuk, Sinj, Učka – Brgud, Varaždin, Varaždin Breg, Vinkovci, Vinkovci – Borinci, Vukovar – 340,00 eura neto

– ostala mjesta službe u Republici Hrvatskoj – 260,00 eura neto.

III.

(1) Djelatne vojne osobe koje su raspoređene ili imenovane u mjesto službe u kojem nema mogućnosti najma stana ili kuće, ostvaruju pravo na naknadu za stanovanje prema mjestu službe i pravo na korištenje organiziranog ili ugovorenog prijevoza od mjesta službe do najbližeg mjesta gdje postoji mogućnost najma stana ili kuće, ili naknadu troškova prijevoza najjeftinijeg prijevoznika na toj relaciji ako organizirani ili ugovoreni prijevoz ne postoji.

(2) Mjesta službe iz stavka 1. ove točke su: Benkovac (Okučani), Brijuni, Buševec, Divulje, Doljani, Gašinci, Golubić, Grubišno Polje – Gakovo, Kozjak, Kravarsko, Lučko, Molunat, Pelješac – Rota, Pelješac – Sveti Ilija, Podvornica, Požega – Papuk, Rakitje, Savudrija, Sljeme (Lokve), Sveta Nedelja, Sveti Rok, Trbounje, Učka – Brgud, Varaždin Breg, Velika Buna, Vinkovci – Borinci, Zemunik Donji, Zagreb – Sljeme.

IV.

Naknada za stanovanje isplaćuje se do 15. u mjesecu za prethodni mjesec.

V.

Danom stupanja na snagu ove Odluke prestaje važiti Odluka o naknadi za stanovanje (»Narodne novine«, br. 39/18, 46/18 i 54/19).

VI.

Ova Odluka stupa na snagu osmoga dana od dana objave u »Narodnim novinama«.

Klasa: 023-03/23-03/1
 Urbroj: 512-01-23-847
 Zagreb, 30. kolovoza 2023.

Ministar
 dr. sc. Mario Banožić, v. r.
### NN 103/2023 (6.9.2023.), Ispravak Pravilnika o podacima jedinica lokalne i područne (regionalne) samouprave

NARODNE NOVINE

1484

Nakon usporedbe s izvornim tekstom Pravilnika o podacima jedinica lokalne i područne (regionalne) samouprave, koji je objavljen u »Narodnim novinama« broj 101 od 1. rujna 2023. godine, utvrđena je tiskarska pogreška te se daje

ISPRAVAK PRAVILNIKA

O PODACIMA JEDINICA LOKALNE I PODRUČNE (REGIONALNE) SAMOUPRAVE

U Pravilniku o podacima jedinica lokalne i područne (regionalne) samouprave (»Narodne novine«, broj 101/23.) u članku 10. stavku 2. umjesto riječi »članka 10.« trebaju stajati riječi »članka 11.«

Urbroj: 50501-5/4-23-01
 Zagreb, 5. rujna 2023.

Glavna urednica
 Zdenka Pogarčić, v. r.
### NN 104/2023 (8.9.2023.), Rješenje o razrješenju pomoćnice ravnatelja Hrvatskog zavoda za zapošljavanje

VLADA REPUBLIKE HRVATSKE

1492

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 89. stavka 2. Zakona o tržištu rada (»Narodne novine«, br. 118/18., 32/20. i 18/22.) i članka 39. stavka 2. Statuta Hrvatskoga zavoda za zapošljavanje (»Narodne novine«, broj 18/20.), Vlada Republike Hrvatske je na sjednici održanoj 31. kolovoza 2023. donijela

RJEŠENJE

O RAZRJEŠENJU POMOĆNICE RAVNATELJA HRVATSKOG ZAVODA ZA ZAPOŠLJAVANJE

Razrješuje se JASMINKA VUKUŠIĆ dužnosti pomoćnice ravnatelja Hrvatskog zavoda za zapošljavanje, za pravne poslove, zbog isteka mandata.

Klasa: UP/I 080-02/23-02/26

Urbroj: 50301-15/07-23-02

Zagreb, 31. kolovoza 2023.

Predsjednik
 mr. sc. Andrej Plenković, v. r.
### NN 104/2023 (8.9.2023.), Rješenje o imenovanju pomoćnice ravnatelja Hrvatskog zavoda za zapošljavanje

VLADA REPUBLIKE HRVATSKE

1493

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 89. stavka 2. Zakona o tržištu rada (»Narodne novine«, br. 118/18., 32/20. i 18/22.) i članka 39. stavka 2. Statuta Hrvatskoga zavoda za zapošljavanje (»Narodne novine«, broj 18/20.), Vlada Republike Hrvatske je na sjednici održanoj 31. kolovoza 2023. donijela

RJEŠENJE

O IMENOVANJU POMOĆNICE RAVNATELJA HRVATSKOG ZAVODA ZA ZAPOŠLJAVANJE

Imenuje se JASMINKA VUKUŠIĆ pomoćnicom ravnatelja Hrvatskog zavoda za zapošljavanje, za pravne poslove.

Klasa: UP/I 080-02/23-01/64

Urbroj: 50301-15/07-23-02

Zagreb, 31. kolovoza 2023.

Predsjednik
 mr. sc. Andrej Plenković, v. r.
### NN 104/2023 (8.9.2023.), Rješenje o razrješenju pomoćnice ravnatelja Hrvatskog zavoda za zapošljavanje

VLADA REPUBLIKE HRVATSKE

1494

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 89. stavka 2. Zakona o tržištu rada (»Narodne novine«, br. 118/18., 32/20. i 18/22.) i članka 39. stavka 2. Statuta Hrvatskoga zavoda za zapošljavanje (»Narodne novine«, broj 18/20.), Vlada Republike Hrvatske je na sjednici održanoj 31. kolovoza 2023. donijela

RJEŠENJE

O RAZRJEŠENJU POMOĆNICE RAVNATELJA HRVATSKOG ZAVODA ZA ZAPOŠLJAVANJE

Razrješuje se RUŽA HRGA dužnosti pomoćnice ravnatelja Hrvatskog zavoda za zapošljavanje, za tržište rada i politike zapošljavanja, zbog isteka mandata.

Klasa: UP/I 080-02/23-02/25

Urbroj: 50301-15/07-23-02

Zagreb, 31. kolovoza 2023.

Predsjednik
 mr. sc. Andrej Plenković, v. r.
### NN 104/2023 (8.9.2023.), Rješenje o razrješenju ravnateljice Uprave za klimatske aktivnosti u Ministarstvu gospodarstva i održivog razvoja

VLADA REPUBLIKE HRVATSKE

1489

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), Vlada Republike Hrvatske je na sjednici održanoj 31. kolovoza 2023. donijela

RJEŠENJE

O RAZRJEŠENJU RAVNATELJICE UPRAVE ZA KLIMATSKE AKTIVNOSTI U MINISTARSTVU GOSPODARSTVA I ODRŽIVOG RAZVOJA

Razrješuje se DUNJA MAZZOCCO DRVAR položaja ravnateljice Uprave za klimatske aktivnosti u Ministarstvu gospodarstva i održivog razvoja, na osobni zahtjev.

Klasa: UP/I 080-02/23-02/24

Urbroj: 50301-15/07-23-02

Zagreb, 31. kolovoza 2023.

Predsjednik
 mr. sc. Andrej Plenković, v. r.
### NN 104/2023 (8.9.2023.), Rješenje o imenovanju zamjenice ravnatelja Hrvatskog zavoda za zapošljavanje

VLADA REPUBLIKE HRVATSKE

1491

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 88. stavka 2. Zakona o tržištu rada (»Narodne novine«, br. 118/18., 32/20. i 18/22.) i članka 35. stavka 1. Statuta Hrvatskoga zavoda za zapošljavanje (»Narodne novine«, broj 18/20.), Vlada Republike Hrvatske je na sjednici održanoj 31. kolovoza 2023. donijela

RJEŠENJE

O IMENOVANJU ZAMJENICE RAVNATELJA HRVATSKOG ZAVODA ZA ZAPOŠLJAVANJE

Imenuje se IVANA MEHLE zamjenicom ravnatelja Hrvatskog zavoda za zapošljavanje.

Klasa: UP/I 080-02/23-01/62

Urbroj: 50301-15/07-23-02

Zagreb, 31. kolovoza 2023.

Predsjednik
 mr. sc. Andrej Plenković, v. r.
### NN 104/2023 (8.9.2023.), Rješenje o razrješenju zamjenice ravnatelja Hrvatskog zavoda za zapošljavanje

VLADA REPUBLIKE HRVATSKE

1490

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 88. stavka 2. Zakona o tržištu rada (»Narodne novine«, br. 118/18., 32/20. i 18/22.) i članka 35. stavka 1. Statuta Hrvatskoga zavoda za zapošljavanje (»Narodne novine«, broj 18/20.), Vlada Republike Hrvatske je na sjednici održanoj 31. kolovoza 2023. donijela

RJEŠENJE

O RAZRJEŠENJU ZAMJENICE RAVNATELJA HRVATSKOG ZAVODA ZA ZAPOŠLJAVANJE

Razrješuje se MARINA NEKIĆ dužnosti zamjenice ravnatelja Hrvatskog zavoda za zapošljavanje, zbog isteka mandata.

Klasa: UP/I 080-02/23-02/23

Urbroj: 50301-15/07-23-02

Zagreb, 31. kolovoza 2023.

Predsjednik
 mr. sc. Andrej Plenković, v. r.
### NN 104/2023 (8.9.2023.), Rješenje o imenovanju pomoćnice ravnatelja Hrvatskog zavoda za zapošljavanje

VLADA REPUBLIKE HRVATSKE

1495

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 89. stavka 2. Zakona o tržištu rada (»Narodne novine«, br. 118/18., 32/20. i 18/22.) i članka 39. stavka 2. Statuta Hrvatskoga zavoda za zapošljavanje (»Narodne novine«, broj 18/20.), Vlada Republike Hrvatske je na sjednici održanoj 31. kolovoza 2023. donijela

RJEŠENJE

O IMENOVANJU POMOĆNICE RAVNATELJA HRVATSKOG ZAVODA ZA ZAPOŠLJAVANJE

Imenuje se IVANA ŠIMEK pomoćnicom ravnatelja Hrvatskog zavoda za zapošljavanje, za tržište rada i politike zapošljavanja.

Klasa: UP/I 080-02/23-01/63

Urbroj: 50301-15/07-23-02

Zagreb, 31. kolovoza 2023.

Predsjednik
 mr. sc. Andrej Plenković, v. r.
### NN 104/2023 (8.9.2023.), Rješenje o razrješenju članice i imenovanju člana Komisije za ekshumaciju i premještaj posmrtnih ostataka ratnih žrtava prema Ugovoru između Vlade Republike Hrvatske i Vlade Talijanske Republike o uređenju ratnih grobova

VLADA REPUBLIKE HRVATSKE

1488

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 10. stavka 1. Ugovora između Vlade Republike Hrvatske i Vlade Talijanske Republike o uređenju ratnih grobova (»Narodne novine – Međunarodni ugovori«, broj 6/01.), Vlada Republike Hrvatske je na sjednici održanoj 31. kolovoza 2023. donijela

RJEŠENJE

O RAZRJEŠENJU ČLANICE I IMENOVANJU ČLANA KOMISIJE ZA EKSHUMACIJU I PREMJEŠTAJ POSMRTNIH OSTATAKA RATNIH ŽRTAVA PREMA UGOVORU IZMEĐU VLADE REPUBLIKE HRVATSKE I VLADE TALIJANSKE REPUBLIKE O UREĐENJU RATNIH GROBOVA

1. Razrješuje se MAJA VITALJIĆ dužnosti članice Komisije za ekshumaciju i premještaj posmrtnih ostataka ratnih žrtava prema Ugovoru između Vlade Republike Hrvatske i Vlade Talijanske Republike o uređenju ratnih grobova.

2. Imenuje se MLADEN BRUČIĆ-MATIC članom Komisije za ekshumaciju i premještaj posmrtnih ostataka ratnih žrtava prema Ugovoru između Vlade Republike Hrvatske i Vlade Talijanske Republike o uređenju ratnih grobova.

Klasa: 080-02/23-02/61

Urbroj: 50301-15/07-23-02

Zagreb, 31. kolovoza 2023.

Predsjednik
 mr. sc. Andrej Plenković, v. r.
### NN 104/2023 (8.9.2023.), Rješenje o razrješenju članice i imenovanju člana Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja

VLADA REPUBLIKE HRVATSKE

1487

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 9. stavka 1. Sporazuma između Vlade Republike Hrvatske i Vlade Republike Slovenije o uređenju vojnih groblja (»Narodne novine – Međunarodni ugovori«, broj 4/09.), Vlada Republike Hrvatske je na sjednici održanoj 31. kolovoza 2023. donijela

RJEŠENJE

O RAZRJEŠENJU ČLANICE I IMENOVANJU ČLANA ZAJEDNIČKOG MEĐUVLADINOG MJEŠOVITOG POVJERENSTVA ZA PROVEDBU SPORAZUMA IZMEĐU VLADE REPUBLIKE HRVATSKE I VLADE REPUBLIKE SLOVENIJE O UREĐENJU
 VOJNIH GROBLJA

1. Razrješuje se MAJA VITALJIĆ dužnosti članice Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja.

2. Imenuje se MLADEN BRUČIĆ-MATIC članom Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja.

Klasa: 080-02/23-02/60

Urbroj: 50301-15/07-23-02

Zagreb, 31. kolovoza 2023.

Predsjednik
 mr. sc. Andrej Plenković, v. r.
### NN 104/2023 (8.9.2023.), Uredba o dopunama Uredbe o nazivima radnih mjesta i koeficijentima složenosti poslova u javnim službama

Vlada Republike Hrvatske

1485

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01. i 39/09.), Vlada Republike Hrvatske je na sjednici održanoj 7. rujna 2023. donijela

UREDBU

O DOPUNAMA UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13., 72/13., 151/13., 9/14., 40/14., 51/14., 77/14., 83/14. – ispravak, 87/14., 120/14., 147/14., 151/14., 11/15., 32/15., 38/15., 60/15., 83/15., 112/15., 122/15., 10/17., 39/17., 40/17. – ispravak, 74/17., 122/17., 9/18., 57/18., 59/19., 79/19., 119/19., 50/20., 128/20., 141/20., 17/21., 26/21., 78/21., 138/21., 9/22., 31/22., 72/22., 82/22., 99/22., 26/23. i 46/23.), u članku 2. podstavku e) Radna mjesta III. vrste, u točki 3. iza riječi: »djelatnost« dodaje se riječ: »hitne«.

Članak 2.

Iza članka 31. dodaje se članak 31.a koji glasi:

»Članak 31.a

Posebni nazivi radnih mjesta i koeficijenti složenosti poslova u Centru za mirno rješavanje sporova su:

a) Položaji I. vrste

1. ravnatelj 3,395

b) Radna mjesta I. vrste

1. tajnik Centra za mirno rješavanje sporova 2,037«.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/23-03/70

Urbroj: 50301-21/32-23-2

Zagreb, 7. rujna 2023.

Predsjednik
 mr. sc. Andrej Plenković, v. r.
### NN 104/2023 (8.9.2023.), Rješenje o imenovanju povjerenice Vlade Republike Hrvatske za obavljanje poslova iz nadležnosti Gradskog vijeća Grada Orahovice

VLADA REPUBLIKE HRVATSKE

1486

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 7. rujna 2023. donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADSKOG VIJEĆA GRADA ORAHOVICE

1. Imenuje se SANJA PANČIĆ povjerenicom Vlade Republike Hrvatske za obavljanje poslova iz nadležnosti Gradskog vijeća Grada Orahovice.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa i uprave.

4. Povjerenica Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 081-01/23-01/07

Urbroj: 50301-15/07-23-03

Zagreb, 7. rujna 2023.

Predsjednik
 mr. sc. Andrej Plenković, v. r.
### NN 104/2023 (8.9.2023.), Plan prijma u državnu službu u Ured povjerenstva za odlučivanje o sukobu interesa za 2023. godinu

Povjerenstvo za odlučivanje o sukobu interesa

1498

Na temelju članka 43. stavka 2. točke c) Zakona o državnim službenicima (»Narodne novine« broj 49/12 – pročišćeni tekst, 37/13, 01/15, 138/15, 61/17, 70/19, 98/19 i 141/22), a sukladno Državnom proračunu Republike Hrvatske za 2023. godinu (»Narodne novine«, broj 145/22), predstojnica Ureda Povjerenstva za odlučivanje o sukobu interesa utvrđuje sljedeći

PLAN PRIJMA

U DRŽAVNU SLUŽBU U URED POVJERENSTVA ZA ODLUČIVANJE O SUKOBU INTERESA
 ZA 2023. GODINU

I.

Ovim Planom prijma u državnu službu utvrđuje se prijam državnih službenika u Ured Povjerenstva za odlučivanje o sukobu interesa (u daljnjem tekstu: Ured Povjerenstva) za 2023. godinu.

II.

Pravilnikom o unutarnjem ustrojstvu Ureda Povjerenstva za odlučivanje o sukobu interesa u Uredu Povjerenstva je predviđeno 20 službenika od čega je trenutno zaposleno 17 službenika na neodređeno vrijeme.

III.

U Uredu Povjerenstva u 2023. godini planira se prijam na neodređeno vrijeme:

– 2 (dva) službenika/službenice sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem pravne ili ekonomske struke,

– 1 (jedan) službenik/službenica sa završenom srednjom stručnom spremom društvenog, upravnog ili ekonomskog smjera.

IV.

Financijska sredstva za prijem u državnu službu 3 (tri) službenika/službenice planirana su Financijskim planom Povjerenstva za odlučivanje o sukobu interesa za 2023. godinu i osigurana Državnim proračunom Republike Hrvatske za 2023. godinu.

V.

Na temelju ovog Plana slobodna radna mjesta popunit će se putem javnog natječaja, internog oglasa, napredovanja ili premještaja.

VI.

Plan prijma u državnu službu stupa na snagu danom donošenja, a objavljuje se u »Narodnim novinama« i na web-stranici središnjeg tijela državne uprave nadležnog za službeničke odnose.

Broj: 711-I-1720-R-24-23-09-7
 Zagreb, 29. kolovoza 2023.

Predstojnica Ureda Povjerenstva
 Majda Uzelac, dipl. iur., v. r.
### NN 104/2023 (8.9.2023.), Odluka o trošku izrade studentske iskaznice

Ministarstvo znanosti i obrazovanja

1496

Na temelju članka 10. stavka 1. Pravilnika o studentskoj ispravi (»Narodne novine«, broj 101/23), na prijedlog pravne osobe ovlaštene za izradu obrasca ministar znanosti i obrazovanja donosi

ODLUKU

O TROŠKU IZRADE STUDENTSKE ISKAZNICE

Članak 1.

Ministarstvo znanosti i obrazovanja određuje trošak izrade studentske iskaznice sa standardnim grafičkim dizajnom u ukupnom iznosu od 11,70 EUR/88,15 [1](Fiksni tečaj konverzije 7,53450) HRK (PDV uključen).

Članak 2.

Trošak studentske iskaznice uključuje izradu obrasca studentske iskaznice, individualizaciju studentske iskaznice, dopis uz studentsku iskaznicu, kuvertu, pakiranje studentske iskaznice i dopisa u kuvertu i digitalni oblik studentske iskaznice.

Članak 3.

U trošak iz članka 2. ove odluke nije uključena cijena dostave studentske iskaznice na visoko učilište. Cijenu dostave studentske iskaznice određuje ovlaštena pravna osoba za izradu studentske iskaznice, tvrtka AKD d.o.o. u svojem službenom cjeniku.

Članak 4.

Ova odluka stupa na snagu prvoga dana od dana objave u »Narodnim novinama«.

Klasa: 023-02/22-06/00002

Urbroj: 533-04-23-0019

Zagreb, 30. kolovoza 2023.

Ministar
 prof. dr. sc. Radovan Fuchs, v. r.
### NN 105/2023 (11.9.2023.), Ispravak Kolektivnog ugovora za graditeljstvo (Pročišćeni tekst)

NARODNE NOVINE

1509

Nakon usporedbe s izvornim tekstom Kolektivnog ugovora za graditeljstvo (Pročišćeni tekst) objavljenog u »Narodnim novinama«, broj 94 od 14. kolovoza 2023. godine, utvrđena je tiskarska pogreška te se daje

ISPRAVAK KOLEKTIVNOG UGOVORA

ZA GRADITELJSTVO
 (PROČIŠĆENI TEKST)

U Kolektivnom ugovoru za graditeljstvo (Pročišćeni tekst) (»Narodne novine«, broj 94/23.), pogrešno je objavljen članak 32. stavak 1. podstavak 8. koji ispravno glasi:

» – u slučaju dobrovoljnog darivanja krvi za svako darivanje 1 radni dan.«

Urbroj: 50501-5/4-23-01
 Zagreb, 8. rujna 2023.

Glavna urednica
 Zdenka Pogarčić, v. r.
### NN 105/2023 (11.9.2023.), Odluka o osnivanju Konzulata Republike Hrvatske u Kraljevini Španjolskoj, sa sjedištem u Valenciji

PREDSJEDNIK REPUBLIKE HRVATSKE

1502

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/23-05/01, urbroj: 50301-21/06-23-5 od 16. kolovoza 2023., donosim

ODLUKU

O OSNIVANJU KONZULATA REPUBLIKE HRVATSKE U KRALJEVINI ŠPANJOLSKOJ, SA SJEDIŠTEM U VALENCIJI

Osniva se Konzulat Republike Hrvatske u Kraljevini Španjolskoj, sa sjedištem u Valenciji, na čelu s počasnim konzulom i konzularnim ovlastima nad konzularnim područjem koje obuhvaća područje autonomnih zajednica Valencije i Murcije.

Ova Odluka stupa na snagu danom donošenja.

Klasa: 020-02/23-01/09

Urbroj: 71-10-01/1-23-2

Zagreb, 30. kolovoza 2023.

Predsjednik
 Republike Hrvatske
 Zoran Milanović, v. r.
### NN 105/2023 (11.9.2023.), Odluka o postavljanju počasnog konzula Republike Hrvatske u Kraljevini Španjolskoj, sa sjedištem u Valenciji

PREDSJEDNIK REPUBLIKE HRVATSKE

1503

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U KRALJEVINI ŠPANJOLSKOJ, SA SJEDIŠTEM U VALENCIJI

ANTONIO QUIRÓS-FONS postavlja se za počasnog konzula Republike Hrvatske u Kraljevini Španjolskoj, sa sjedištem u Valenciji i konzularnim ovlastima nad konzularnim područjem koje obuhvaća područje autonomnih zajednica Valencije i Murcije.

Ova Odluka stupa na snagu danom donošenja.

Klasa: 020-02/23-05/10

Urbroj: 71-10-01/1-23-2

Zagreb, 30. kolovoza 2023.

Predsjednik
 Republike Hrvatske
 Zoran Milanović, v. r.
### NN 105/2023 (11.9.2023.), Odluka o osnivanju Konzulata Republike Hrvatske u Republici Zambiji, sa sjedištem u Kitweu

PREDSJEDNIK REPUBLIKE HRVATSKE

1504

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/23-05/09, urbroj: 50301-21/22-23-4 od 24. kolovoza 2023., donosim

ODLUKU

O OSNIVANJU KONZULATA REPUBLIKE HRVATSKE U REPUBLICI ZAMBIJI, SA SJEDIŠTEM U KITWEU

Osniva se Konzulat Republike Hrvatske u Republici Zambiji, sa sjedištem u Kitweu, na čelu s počasnim konzulom i konzularnim ovlastima nad konzularnim područjem koje obuhvaća cjelokupni teritorij Republike Zambije.

Ova Odluka stupa na snagu danom donošenja.

Klasa: 020-02/23-01/10

Urbroj: 71-10-01/1-23-2

Zagreb, 31. kolovoza 2023.

Predsjednik
 Republike Hrvatske
 Zoran Milanović, v. r.
### NN 105/2023 (11.9.2023.), Odluka o postavljanju počasnog konzula Republike Hrvatske u Republici Zambiji, sa sjedištem u Kitweu

PREDSJEDNIK REPUBLIKE HRVATSKE

1505

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U REPUBLICI ZAMBIJI, SA SJEDIŠTEM U KITWEU

MILAN TRBOVIĆ postavlja se za počasnog konzula Republike Hrvatske u Republici Zambiji, sa sjedištem u Kitweu i konzularnim ovlastima nad konzularnim područjem koje obuhvaća cjelokupni teritorij Republike Zambije.

Ova Odluka stupa na snagu danom donošenja.

Klasa: 020-02/23-05/11

Urbroj: 71-10-01/1-23-2

Zagreb, 31. kolovoza 2023.

Predsjednik
 Republike Hrvatske
 Zoran Milanović, v. r.
### NN 105/2023 (11.9.2023.), Pravilnik o prostornom i vremenskom ograničenju obavljanja gospodarskog ribolova na moru pridnenom povlačnom mrežom – koćom u 2023. godini

Ministarstvo poljoprivrede

1508

Na temelju članka 12. stavka 1. točke 1. Zakona o morskom ribarstvu (»Narodne novine«, br. 62/17., 130/17., 14/19. i 30/23.) ministrica poljoprivrede donosi

PRAVILNIK

O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM U 2023. GODINI

Članak 1.

Ovim Pravilnikom propisuje se prostorno i vremensko ograničenje obavljanja gospodarskog ribolova na moru pridnenom povlačnom mrežom – koćom u 2023. godini.

Članak 2.

(1) Plovilima koja obavljaju ribolov pridnenom povlačnom mrežom – koćom zabranjen je ribolov u ribolovnim zonama C, D i E u razdoblju od 15. rujna 2023. godine u 00:00 sati do 14. listopada 2023. godine u 24:00 sata.

(2) Iznimno od stavka 1. ovoga članka, u ribolovnoj zoni E ribolov pridnenom povlačnom mrežom – koćom dozvoljen je u:

a. dijelu podzone E1 sjeverno od spojnice: rt Grota na otoku Cresu – rt Pelova na otoku Krku

b. podzoni E2.

(3) U skladu sa stavcima 1. i 2. ovoga članka, karta područja obuhvaćenog prostornim i vremenskim ograničenjem nalazi se u Prilogu 1. ovog Pravilnika i čini njegov sastavni dio.

Članak 3.

Odredbe članka 2. ovog Pravilnika ne utječu na odredbe Pravilnika o obavljanju gospodarskog ribolova na moru pridnenom povlačnom mrežom – koćom (»Narodne novine«, br. 102/17., 74/18. i 20/19.) i Pravilnika o obavljanju ribolova u zaštićenim područjima, posebnim staništima i područjima s posebnom regulacijom ribolova (»Narodne novine«, broj 125/20.).

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/23-01/50

Urbroj: 525-12/718-23-1

Zagreb, 6. rujna 2023.

Ministrica poljoprivrede
 Marija Vučković, v. r.

PRILOG 1.

![](/files/_web/sluzbeni-dio/2023/132759/images/4270.jpg)
### NN 105/2023 (11.9.2023.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

1507

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 11. rujna 2023. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 156/22., 1/23., 10/23., 22/23., 37/23., 46/23., 56/23., 71/23., 79/23., 88/23., 94/23. i 98/23.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 456,00 EUR/1000 l

– Dizelsko gorivo 383,00 EUR/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 25. rujna 2023.

Članak 3.

Ova Uredba objavit će se u »Narodnim novinama«, a stupa na snagu 13. rujna 2023.

Klasa: 022-03/23-03/71

Urbroj: 50301-05/16-23-2

Zagreb, 11. rujna 2023.

Predsjednik
 mr. sc. Andrej Plenković, v. r.
### NN 106/2023 (13.9.2023.), Pravilnik o izmjenama Pravilnika o naknadama za dežurstva sudaca, državnih odvjetnika i zamjenika državnih odvjetnika

MINISTARSTVO PRAVOSUĐA I UPRAVE

1523

Na temelju članka 135. stavka 2. Zakona o sudovima (»Narodne novine«, broj 28/13, 33/15, 82/15, 82/16, 67/18, 21/22 i 16/23) i članka 103. stavka 3. Zakona o državnom odvjetništvu (»Narodne novine«, broj 67/18 i 21/22), ministar pravosuđa i uprave donosi

PRAVILNIK

O IZMJENAMA PRAVILNIKA O NAKNADAMA ZA DEŽURSTVA SUDACA, DRŽAVNIH ODVJETNIKA
 I ZAMJENIKA DRŽAVNIH ODVJETNIKA

Članak 1.

U Pravilniku o naknadama za dežurstva sudaca, državnih odvjetnika i zamjenika državnih odvjetnika (»Narodne novine«, broj 64/19) u članku 3. stavku 1. riječi: »37,50 kuna« zamjenjuju se riječima: »10,00 eura«, a riječi: »45,00 kuna« riječima: »12,00 eura«.

U stavku 2. riječi: »6,00 kuna« zamjenjuju se riječima: »3,00 eura«, a riječi: »7,50 kuna« riječima: »5,00 eura«.

Članak 2.

Naknade za dežurstva iz članka 1. ovoga Pravilnika pripadaju sucima, državnim odvjetnicima i zamjenicima državnih odvjetnika za dežurstva obavljena nakon stupanja na snagu ovoga Pravilnika.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/19-01/100005

Urbroj: 514-03-02-01/01-23-15

Zagreb, 28. kolovoza 2023.

Ministar
 dr. sc. Ivan Malenica, v. r.